Robert Delaunay
Store norske leksikon,Kunst og estetikk,Bildende kunst,Kunsthistorie,Kubisme og futurisme
Robert Delaunay var en fransk maler og billedhugger. Hans fremste arbeider var i en abstrakt retning basert på geometriske grunnformer.
Fra impresjonisme til orfisme Delaunay debuterte i 1904 med impresjonistiske malerier. I 1910 giftet han seg med Sonia Delaunay-Terk, og samtidig tilhørte han den kubistiske bevegelsen. Omkring 1912 utviklet Delaunay en spesiell abstrakt stil, den såkalte orfisme eller simultanisme. Gjennom fargen søkte den å gi inntrykk av bevegelse og maksimal lyskraft. Han benyttet ofte Eiffeltårnet som motiv i sine bilder, Tour Eiffel (1910). Forbindelsesledd mellom fransk og tysk kunst Delaunay stod også futurismen og Vasilij Kandinskij nær og ble et forbindelsesledd mellom fransk og tysk kunst ved sin tilknytning til Der Blaue Reiter. Han fikk også betydning for Paul Klee. Dekorasjoner og utsmykninger I 1918 utførte han dekorasjoner til Ballets Russes' oppsetning av «Cleopatre». På verdensutstillingen i Paris 1937 laget han monumentale utsmykninger i Palais de l'Air og Pavillon des Chemins de Fer. Les mer i Store norske leksikon Kunst i Frankrike Litteratur Wetzel, Roland. Robert Delaunay: Hommage a Bleriot. Kerber Verlag. Bielefeld, 2009.